ai4bharat/Pralekha huggingface dataset:
கலாசாரத்துறை அமைச்சகம்
‘இந்திய அருங்காட்சியகங்களின் மறுஉருவாக்கம்’ குறித்து முதன்முறையாக உலகளாவிய உச்சிமாநாட்டை திரு ஜி.கிஷன் ரெட்டி ஐதராபாதில் நாளை தொடங்கி வைக்கிறார்
‘இந்தியாவின் அருங்காட்சியகங்களை மறுஉருவாக்கம்’ செய்வது குறித்து முதன்முறையாக உலகளாவிய இரண்டு நாள்- 2022, பிப்ரவரி 15-16- உச்சிமாநாட்டிற்கு மத்திய கலாச்சார அமைச்சகம் ஏற்பாடு செய்துள்ளது. இந்த உச்சிமாநாட்டை மத்திய கலாச்சாரம், சுற்றுலா, வடகிழக்கு பிராந்திய மேம்பாட்டுத்துறை அமைச்சர் திரு கிஷன் ரெட்டி தொடங்கிவைப்பார். இரண்டு நாட்கள் இணையவழி நடைபெறும் இந்த உச்சிமாநாட்டில் இந்தியா, ஆஸ்திரேலியா, பிரான்ஸ், இத்தாலி, சிங்கப்பூர், ஐக்கிய அரபு அமீரகம், பிரிட்டன் போன்ற நாடுகளிலிருந்து பங்கேற்பாளர்கள் இடம்பெறுவர். பொதுமக்களும் இதில் பங்குபெறலாம். இதுவரை இந்த நிகழ்ச்சியில் பங்கேற்க 2300 பேர் பதிவு செய்துள்ளனர்.
சுதந்திரத்தின் 75-வது ஆண்டுப்பெருவிழாவின் ஒரு பகுதியாக இந்த உச்சிமாநாடு ஏற்பாடு செய்யப்பட்டுள்ளது. அருங்காட்சியகத் துறையில் சிறந்த நடைமுறைகள் மற்றும் உத்திகள் பற்றி விவாதிப்பதற்காக இந்தியாவில் இருந்தும், உலக அளவிலும் நிபுணர்கள் இந்த உச்சிமாநாட்டில் பங்கேற்கவுள்ளனர். புதிய அருங்காட்சியகங்களை உருவாக்குவதற்கான வரைபடம் தயாரித்தல், புதுப்பித்தலுக்கான கட்டமைப்பு, இந்தியாவில் தற்போதுள்ள அருங்காட்சியகங்கள் புனரமைப்பு ஆகியவற்றுக்கு இந்த உச்சிமாநாடு பயன்படும்.
கட்டிடக்கலை மற்றும் செயல்பாட்டுத் தேவைகள், நிர்வாகம், சேகரிப்பு , கல்வி மற்றும் பார்வையாளர் ஈடுபாடு ஆகிய நான்கு மையப் பொருட்களைக் கொண்டதாக இந்த உச்சிமாநாடு இருக்கும். இந்த மாநாட்டிற்கு பதிவு செய்வதற்கான இணையதள முகவரி https://www.reimaginingmuseumsinindia.com/
இந்த உச்சிமாநாடு குறித்து அமைச்சர் ஜி.கிஷன் ரெட்டி கூறுகையில், “மனிதகுல நாகரிகம் தொடங்கிய காலத்தில் இருந்து இந்தியா வளமான கலாச்சார பாரம்பரியத்தைக் கொண்டுள்ளது. சுதந்திரத்தின் 75-வது ஆண்டுப்பெருவிழாவைக் கொண்டாடும் நிலையில், நமது கலாச்சார பாரம்பரியத்தை பாதுகாப்பதற்கும், நிலைநிறுத்துவதற்கும் நமது கவனமும், அர்ப்பணிப்பும் புதுப்பிக்கப்படுவது நமக்குப் பெருமை அளிக்கிறது. இந்தியாவில் உள்ள ஆயிரத்திற்கும் அதிகமான அருங்காட்சியகங்களில் இந்த கலாச்சார பாரம்பரியத்தை வெளிப்படுத்தும், பாதுகாக்கும் கருவியாக மட்டுமின்றி எதிர்காலத் தலைமுறைகளுக்கு கற்பிப்பதாகவும் இருக்கின்றன” என்றார்.
பிரதமர் அலுவலகம்
டாக்டர் ராம் மனோகர் லோகியாவின் பிறந்தநாளை முன்னிட்டு பிரதமர் அவருக்கு மரியாதை
டாக்டர் ராம் மனோகர் லோகியாவின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் தமது ட்விட்டர் பதிவில் கூறியிருப்பதாவது:
“டாக்டர் ராம் மனோகர் லோகியா அவர்களின் பிறந்தநாளன்று அவரை நினைவுகூர்கிறேன். இந்தியாவின் சுதந்திரப் போராட்டத்திற்கு அளப்பரிய பங்களிப்பை வழங்கிய உயரிய மதிநுட்பம் வாய்ந்தவராகவும், வளமான சிந்தனையாளராகவும் விளங்கியதோடு, அதன் பிறகு அர்ப்பணிப்புமிக்க தலைவராகவும், நாடாளுமன்ற உறுப்பினராகவும் அவர் விளங்கினார். வலுவான இந்தியா பற்றிய அவரது தொலைநோக்குப் பார்வையைப் பூர்த்தி செய்வதற்காக நாம் கடுமையாக உழைக்கிறோம்.”
தேசிய நிதி அறிவிக்கை ஆணையம்
காப்பீட்டு ஒப்பந்தங்களுக்கான கணக்குப் பதிவுக்கான ஏஎஸ் 117 தரநிலை குறித்து தேசிய நிதி அறிக்கை ஆணையம், காப்பீட்டு நிறுவனங்களுடன் ஆலோசனை
காப்பீட்டு ஒப்பந்தங்களுக்கான கணக்குப் பதிவுகளில் ஏஎஸ் 117 தரநிலையில் மேற்கொள்ள உத்தேசிக்கப்பட்டுள்ள மாற்றங்கள் குறித்து தேசிய நிதி அறிக்கை ஆணையத்தின் செயற்குழு காப்பீட்டு நிறுவனங்களுடன் ஆலோசனை நடத்தியது. இந்தியக் காப்பீட்டு ஒழுங்குமுறை ஆணையத்தின் பிரதிநிதிகள் இதில் பங்கேற்றனர்.
சர்வதேச நிதி அறிக்கை தரநிலை 17ஐ அடிப்படையாகக் கொண்டு உலகளாவிய தரத்துடன் ஐஎன்டிஏஎஸ் 117 உருவாக்கப்பட்டுள்ளது. 2017ம் ஆண்டு வெளியிடப்பட்டு 2023 ஜனவரி 1ம் தேதி முதல் நடைமுறைக்கு வந்துள்ளது. இது காப்பீட்டாளர்களை லாபம் நிதிநிலை உள்ளிட்டவைத் தொடர்பான சிறந்த புரிதலை ஏற்படுத்தும் என்று எதிர்பார்க்கப்படுகிறது.
ஐஎன்டி ஏஎஸ் 117 தரநிலை தொடர்பாக 2018ம் ஆண்டு முதல் பொதுமக்கள் உடனான ஆலோசனைகளில் இந்திய பட்டயக் கணக்காயர் நிறுவனம் பெற்ற கருத்துகளை தேசிய நிதி அறிக்கை ஆணையம் ஆய்வு செய்தது. இந்திய பட்டயக் கணக்காயர் நிறுவனத்தின் வரைவு அறிக்கை குறித்து பல்வேறு ஆயுள் காப்பீட்டு நிறுவனங்கள் தங்களது கருத்துகளை தெரிவித்தன.
ஆலோசனைக் கூட்டத்தில் பேசிய தேசிய நிதி அறிக்கை ஆணையத்தின் தலைவர் திரு. அஜய்பூஷன் பாண்டே, காப்பீட்டுத் துறை உலகளாவிய பொருளாதாரத்தில் முக்கியப் பங்காற்றுவதாக கூறினார். இதில் சர்வதேச அளவில் சிறந்த தரநிலைகளைக் கொண்ட கணக்குப் பதிவு முறைகள் பின்பற்றப்பட வேண்டும் என்று அவர் தெரிவித்தார்.
மத்திய அமைச்சரவை
தொலைத்தொடர்பு சேவைகள் துறை எதிர்கொண்டுள்ள நிதி நெருக்கடியைத் தணிப்பதற்கான யோசனைக்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை தொலைத்தொடர்பு சேவைகள் துறை எதிர்கொண்டுள்ள நிதி நெருக்கடியைத் தணிப்பதற்கான யோசனைக்கு ஒப்புதல் அளித்துள்ளது.
தொலைத்தொடர்பு சேவைகள் வழங்குவோர் அலைக்கற்றை ஏலத்திற்கு செலுத்த வேண்டிய நிலுவைத் தொகை ஒத்திவைக்கப்பட்டு, 2020-21, 2021-22 என இரண்டு தவணைகளில் அல்லது ஒரு தவணையில் செலுத்துவதற்கான வாய்ப்பை தொலைத்தொடர்புத்துறை வழங்கும். ஒத்திவைக்கப்பட்ட தொகை மேற்குறிப்பிட்ட தவணைகளில் சமமாகப் பகிர்ந்து கொள்ளப்படும். இருப்பினும், சேவை வழங்குவோரின் தற்போதைய தொகு மதிப்பைப் பாதுகாக்கும் வகையில், அலைக்கற்றை ஏலம் விடப்பட்டபோது நிர்ணயிக்கப்பட்ட வட்டித்தொகை வசூலிக்கப்படும்.
அலைக்கற்றை ஏலத்திற்கான ஒத்திவைக்கப்பட்ட தொகையை இரண்டு தவணைகளில் செலுத்துவதற்கான முடிவு இரண்டு வாரங்களுக்குள் அமலுக்கு வரும். மாண்புமிகு தகவல் தொடர்பு அமைச்சரின் ஒப்புதலுடன் உரிமத்திற்கான திருத்தம் வெகு விரைவில் வெளியிடப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.30 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,191கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 810 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,07,038 என அதிகரித்துள்ளது.
கடந்த 24 மணி நேரத்தில் 949 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.26 சதவீதம் ஆகும்
வாராந்திர பாதிப்பு விகிதம் 0.25 சதவீதம் ஆகும்
இதுவரை மொத்தம் 83.11 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,67,213
கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு,இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816925
------
(Visitor Counter : 97
பிரதமர் அலுவலகம்
பீகார் தினத்தையொட்டி பீகார் மக்களுக்குப் பிரதமர் வாழ்த்துத் தெரிவித்துள்ளார்
பீகார் தினத்தையொட்டி பீகார் மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
டுவிட்டரில் பிரதமர் கூறியிருப்பதாவது;
“பீகாரின் சகோதர, சகோதரிகள் அனைவருக்கும் பீகார் தின வாழ்த்துக்கள். வரலாற்றுபூர்வமகவும், கலாச்சார ரீதியாகவும் வளமான பாரம்பரியத்தைக் கொண்டுள்ள இந்த மாநிலம் வளர்ச்சியில் புதிய சாதனைகளைத் தொடர்ந்து படைப்பதற்கு நான் வாழ்த்துகிறேன்.”
சிறப்பு சேவைகள் மற்றும் கட்டுரைகள்
மொத்தம் ரூ.60.16 லட்சம் மதிப்புள்ள 1.08 கிராம் 24 கேரட் தங்கம், மின்னணு பொருட்கள் சென்னை விமான நிலைய சுங்கத்துறையினரால் பறிமுதல் செய்யப்பட்டன
ஷார்ஜாவிலிருந்து 16.04.2022 அன்று சென்னை வந்த ஏர் அரேபியா விமானத்தில் பயணம் செய்த சென்னை திருவல்லிக்கேணியைச் சேர்ந்த ரஹ்மான் உசேன் பாய் என்பவரிடமிருந்து ரூ.37,13,888 லட்சம் மதிப்புள்ள 606 கிராம், 24 கேரட் சுத்தத் தங்கத்தை சென்னை விமான நிலைய சுங்கத்துறையின் புலனாய்வுப் பிரிவு அதிகாரிகள் கைப்பற்றினர். இந்த தங்கம் மாற்றியமைக்கப்பட்ட செல்பேசிகளுக்குள் மறைத்துக் கொண்டுவரப்பட்டது.
இதே போல் 475 கிராம் 24 கேரட் சுத்தத் தங்கம் ஒப்பந்த அடிப்படையில் மின்கல வாகனம் ஓட்டுனரிடமிருந்து கைப்பற்றப்பட்டது. இந்தத் தங்கம் கொழும்புவிலிருந்து சென்னை வந்த ஏர் இந்தியா விமானத்தின் அடையாளம் தெரியாத பயணி ஒருவர், அந்த ஓட்டுனரிடம் ஒப்படைத்தார் என்று கூறப்படுகிறது.
தொடர் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்ட செய்திக் குறிப்பில் தெரிவித்துள்ளார்.
ரெயில்வே அமைச்சகம்
ரயில்வேயின் அனைத்து பயிற்சி நிறுவனங்களும் தேசிய ரயில்வே மற்றும் போக்குவரத்து கழகத்தின் கீழ் வர வேண்டும் - திரு பியூஷ் கோயல்
“கடந்த 7 வருடங்களில் ரயில்வே எடுத்த உயிரி கழிவறைகள், மின்மயமாக்கல் மற்றும் உள்கட்டமைப்பு மேம்பாடு ஆகிய முன்முயற்சிகள் குறித்து தேசிய ரயில்வே மற்றும் போக்குவரத்து கழகம் ஆராய்ச்சி செய்ய வேண்டும்,” என்று மத்திய ரயில்வே மற்றும் வர்த்தகம் & தொழில்கள் மற்றும் நுகர்வோர் விவகாரங்கள், உணவு & பொது விநியோகம் அமைச்சர் திரு பியூஷ் கோயல் கூறினார்.
தேசிய ரயில்வே மற்றும் போக்குவரத்து கழகத்தின் முன்னேற்றத்தை ஆய்வு செய்து பேசிய அவர், ரயில்வேயின் அனைத்து பயிற்சி நிறுவனங்களும் தேசிய ரயில்வே மற்றும் போக்குவரத்து கழகத்தின் நிர்வாகத்தின் கீழ் வர வேண்டும் என்று தெரிவித்தார்.
பாடங்களின் தரத்தை இது மேம்படுத்துவதோடு மட்டுமில்லாமல், பயிற்சி தரத்தை சீராக்குவதோடு, செலவை குறைத்து, வளங்கலை சிறப்பாக பயன்படுத்தவும் உதவும் என்று அவர் தெரிவித்தார்.
மூன்று வருடங்கள் எனும் குறுகிய காலத்தில், முன்னணி நிறுவனமாக தேசிய ரயில்வே மற்றும் போக்குவரத்து கழகம் உருவெடுத்துள்ளதாகவும், அதன் கல்வி உள்கட்டமைப்பை மேம்படுத்த அனைத்து முயற்சிகளும் எடுக்கப்பட வேண்டும் என்றும் அமைச்சர் தெரிவித்தார்.
ரயில்வே மற்றும் போக்குவரத்து துறை பணியாளர்களின் தொழில்முறை மேம்பாட்டிற்கு தேசிய ரயில்வே மற்றும் போக்குவரத்து கழகம் உதவி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723168
----
(Visitor Counter : 147
புவி அறிவியல் அமைச்சகம்
பருவகால வானிலை பற்றிய 4 நாள் இணைய கருத்தரங்கு :இந்திய வானிலை ஆய்வு சங்கம்  மற்றும் வடகிழக்கு விண்வெளி பயன்பாட்டு மையம் நடத்துகிறது
பருவகால வானிலை பற்றிய 4 நாள் இணைய கருத்தரங்கு :இந்திய வானிலை ஆய்வு சங்கம்  மற்றும் வடகிழக்கு விண்வெளி பயன்பாட்டு மையம் நடத்துகிறது.
மலை பிரதேசங்களில் வானிலை சேவைகள் என்ற தலைப்பின் கீழ் பருவகால வானிலை பற்றி 4 நாள் இணைய கருத்தரங்கை டிசம்பர் 14ம் தேதி முதல் 17ம் தேதி வரை, இந்திய வானிலை சங்கம் , ஷில்லாங்கில் உள்ள வடகிழக்கு விண்வெளி பயன்பாட்டு மையத்துடன் இணைந்து நடத்துகிறது. இந்த கருத்தரங்கில் கலந்து கொள்ள 450 பேர் பதிவு செய்துள்ளனர். 315 ஆய்வு கட்டுரைகள் இந்த கருத்தரங்கில் சமர்ப்பிக்கப்படுகின்றன. மேலும், 12 விரிவுரைகள், பிரபல நிபுணர்கள் 13 பேரின் உரைகள், 2 நினைவு சொற்பொழிவுகள் போன்றவையும் ஏற்பாடு செய்யப்பட்டுள்ளன. உலக வானிலை அமைப்பின் துணை தலைமை செயலாளரும் இதில் சிறப்புரையாற்றுகிறார்.
தொடக்க நிகழ்ச்சியில் மத்திய புவி அறிவியியல் அமைச்சகத்தின் செயலர் டாக்டர் எம்.என்.ராஜீவன் தலைமை விருந்தினராக கலந்து கொள்கிறார்.
மலைப் பிரதேசங்களில் வானிலை முக்கியத்துவம் மற்றும் பருவநிலை சேவைகள், இமயமலை பகுதி குறித்து பல நிபுணர்கள் இந்த கருத்தரங்கில் விவரித்தனர்.
மலைப் பகுதிகளில் வசிக்கும் மக்கள் கடுமையான வானிலை சமயத்தில் சந்திக்கும் பிரச்னைகளை தீர்க்க, வானிலை மையத்தின் சேவைகள் மேம்பட வேண்டியதன் முக்கியத்துவத்தை வடகிழக்கு கவுன்சில் செயலாளர் திரு எம்.கே. சலாய் வலியுறுத்தினார்.
மேற்கு இமயமலைப் பகுதியில், டாப்ளர் வானிலை ரேடார், தானியங்கி வானிலை மையம், ஹிமான்ஸ் வானிலை மையம் ஏற்படுத்தப்பட்டது உட்பட இந்திய வானிலை மையம் மற்றும் புவி அறிவியல் அமைச்சகம் மேற்கொண்ட பல நடவடிக்கைகளை அதன் செயலாளர் டாக்டர் ராஜீவன் எடுத்து கூறினார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680745
(Visitor Counter : 167
அறிவியல் மற்றும் தொழில்நுட்பத்துறை
உயிரியல் தொழில்நுட்பத்துறை வெளியிட்டுள்ள கோவிட் - 19 தொடர்பான விரைவில் பதில் அளிக்கும் கட்டுப்பாட்டு விதிமுறைகள்.
ரீகாம்பினன்ட் டிஎன்ஏ தொழில்நுட்பம் மற்றும் தீங்கு விளைவிக்கக்கூடிய நுண்ணுயிரிகள் தொடர்பான ஆராய்ச்சி, வளர்ச்சிப்பணிகளை மேற்கொள்ளும் ஆய்வு நிறுவனங்கள் மற்றும் தொழில்துறையினருக்கு வசதிகளை ஏற்படுத்திக் கொடுப்பதற்காகவும், உயிரிப் பாதுகாப்புக் கட்டுப்பாட்டு முறைகளை ஒழுங்கமைப்பதற்காகவும், தானாகவே, பல நடவடிக்கைகளை உயிரியல் தொழில்நுட்பத்துறை மேற்கொண்டு வருகிறது.
- இந்திய உயிரியல் பாதுகாப்பு அறிவுத்தளம் இயக்கம்: இந்த இணையதளம் மே 2019 தொடங்கப்பட்டது. அனைத்து புதிய விண்ணப்பங்களும், ஆன்லைன் இணையதளம் மூலமாகவே பெறப்படுகிறது. இதனால் அனைத்து வழிமுறைகளும் வெளிப்படையானதாகவும், கால வரம்பிற்கு உட்பட்டதாகும் உள்ளன.
- ஆராய்ச்சி வளர்ச்சி தொடர்பான நோக்கங்களுக்காக ஜிஈ உயிரிகள் மற்றும் அவை தொடர்பான பொருட்களின் இறக்குமதி, ஏற்றுமதி, பரிமாற்றம் ஆகியவை தொடர்பான திருத்தியமைக்கப்பட்ட, எளிமையாக்கப்பட்ட விதிமுறைகள் அறிவிக்கப்பட்டன. திருத்தியமைக்கப்பட்ட விதிமுறைகள் 2020 ஜனவரியில் வெளியிடப்பட்டது.
- கோவிட் - 19 தொடர்பான ஆராய்ச்சி வளர்ச்சிப்பணிகளை மேற்கொள்வதை ஊக்குவிப்பது:. கொரோனா வைரஸ் பரவி வரும் இந்த நிலைகளைக் கருத்தில்கொண்டு, கோவிட் - 19 தொடர்பான ஆராய்ச்சி வளர்ச்சிப்பணிகளை மேலும் விரிவுபடுத்துவதற்கான தேவைகளைப் புரிந்துகொண்டு, இது தொடர்பான ஆராய்ச்சிகளில் ஈடுபட்டுள்ள ஆராய்ச்சியாளர்களுக்கும், தொழில் துறையினருக்கும் தேவையான வசதிகளை செய்து கொடுப்பதற்காக, இந்தத் துறை பல நடவடிக்கைகளை தானாகவே எடுத்துள்ளது. கோவிட் - 19 என்பது தொடர்பாக பின்வரும் விதிமுறைகள், ஆணைகள், சரிபார்ப்புப் பட்டியல்கள் ஆகியவற்றை DBT வெளியிட்டுள்ளது.
- தடுப்பு மருந்துகள், நோயைக் கண்டறிதல், நோய் வராமல் இருப்பதற்கான முன்னெச்சரிக்கைக்கான சிகிச்சை, நோய்க்கான சிகிச்சை முறைகள் ஆகியவற்றுக்கான ஆராய்ச்சி வளர்ச்சிப் பணிகளை மேற்கொள்வதற்கான விண்ணப்பங்களைக் கையாள்வதற்காக கோவிட் - 19 விரைவில் பதில் அளிக்கும் கட்டுப்பாட்டு விதிமுறைகள் , 20.3 .2020 அன்று அறிவிக்கப்பட்டது
- கோவிட்-19 மாதிரிகளைக் கையாள்கையில் ஆய்வுக்கூடங்களில் உயிரியல் பாதுகாப்பு பற்றிய இடைக்கால விதிமுறை ஆவணம் 8.4.2020 அன்று DBTயால் வெளியிடப்பட்டது. IBSCக்கள் தங்களது கூட்டங்களை காணொளி மாநாடு மூலமாக 30 ஜூன் 2020 வரை நடத்திக்கொள்ள அனுமதி அளிக்கப்பட்டுள்ளது.
- ரீகாம்பினன்ட் டிஎன்ஏ தடுப்பு மருந்து தொடர்பான ஆராய்ச்சி வளர்ச்சிப் பணிகளுக்கான விரைவில் பதில் அளிக்கும் கட்டுப்பாட்டு விதிமுறைகள் ராபிட் 26.5. 2020 அன்று வெளியிடப்பட்டது
(Visitor Counter : 146
பிரதமர் அலுவலகம்
திரு பாலாசாகிப் தாக்கரேயின் பிறந்த நாளில் பிரதமர் மரியாதை செலுத்தினார்
திரு பாலாசாகிப் தாக்கரேயின் பிறந்த நாளில் பிரதமர் திரு நரேந்திர மோடி அவருக்கு மரியாதை செலுத்தினார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ திரு பாலாசாகிப் தாக்கரேயின் பிறந்த நாளில் அவருக்கு நான் மரியாதை செலுத்துகிறேன். எப்போதும் மக்களுடன் நின்ற மிகச்சிறந்த தலைவரான அவர் என்றென்றும் நினைவில் கொள்ளப்படுவார்’’
இளைஞர் நலன் மற்றும் விளையாட்டு அமைச்சகம்
ஹங்கேரியில் நடைபெறும் சர்வதேச ஜூடோ கூட்டமைப்பின் கிராண்ட் ஸ்லாம் 2020 போட்டியில் கலந்துகொள்ளும் இந்திய ஜூடோ வீரர்களின் பயணச் செலவை அரசே ஏற்பு
இம்மாதம் 23-ஆம் தேதியிலிருந்து 26-ஆம் தேதி வரை ஹங்கேரியின் புடபெஸ்ட் நகரத்தில் நடைபெறும் சர்வதேச ஜூடோ கூட்டமைப்பின் கிராண்ட்ஸ்லாம் 2020 போட்டியில் 5 இந்திய வீரர்கள் கலந்து கொள்கின்றனர். இவர்களது பயணச் செலவு முழுவதையும் அரசே ஏற்கவிருக்கிறது.
இந்தப் போட்டியில் பங்கேற்பதற்காக 2 பெண்களும் 3 ஆண்களும் வரும் 19-ஆம் தேதி ஹங்கேரி செல்கின்றனர். 81 நாடுகளைச் சேர்ந்த 645 வீரர்- வீராங்கனைகள் இந்த சர்வதேச ஜூடோ போட்டியில் கலந்து கொள்கிறார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663559
----
(Visitor Counter : 50
மத்திய அமைச்சரவை
15வது நிதிக் கமிஷன் அமைக்க அமைச்சரவை ஒப்புதல்
15வது நிதிக் கமிஷன் அமைக்க பிரதமர் நரேந்திர மோடி தலைமையில் நடந்த மத்திய அமைச்சரவை ஒப்புதல் அளித்துள்ளது. அரசியல் சட்டப்பிரிவு விதி 280 ன் கீழ் இது அரசியலமைப்பு கடமையாகும். 15வது நிதிக்கமிஷனுக்கான விதிமுறைகள் உரிய நேரத்தில் அறிவிக்கப்படும்.
பின்னணி:
அரசியல் சட்டத்தின் விதி 280  நிதிக் கமிஷன் “ இந்த அரசியல் சட்டம் நடைமுறைக்கு வரும் நாளில் இருந்து இரு ஆண்டுகளுக்குள் நிறுவப்பட வேண்டும் என்றும் அதன் பின்னர் ஒவ்வொரு ஐந்து ஆண்டுகள் நிறைவடையும் போதும் அல்லது தேவை என குடியரசுத் தலைவர் கருதும் போது முன்னதாகவோ அமைக்கப்பட வேண்டும்” இந்தத் தேவையைக் கருத்தில் கொண்டு பொதுவாக ஒரு நிதிக் கமிஷன் அமைக்கப்பட்டு ஐந்தாண்டுகள் நிறைவடையும் முன்னதாகவே அடுத்த நிதிக் கமிஷன் அமைக்கப்படுகிறது.
இதற்கு முன்னர் 14 நிதிக் கமிஷன்கள் அமைக்கப்பட்டுள்ளன. 02.01.2013 அன்று 14வது நிதிக் கமிஷன் அமைக்கப்பட்டது. ஏப்ரல் 1, 2015 முதல் ஐந்து ஆண்டுகளுக்கு பரிந்துரைகளை அளிக்க இது அமைக்கப்பட்டது. டிசம்பர் 15, 2014 அன்று கமிஷன் தனது அறிக்கையைத் தாக்கல் செய்தது. 2019-20 நிதியாண்டு வரை 14வது நிதிக்கமிஷனின் பரிந்துரைகள் செல்லுபடியாகும். அரசியல் சட்ட விதிகளைப் பொருத்த வரை 15வது நிதிக் கமிஷன் பரிந்துரைகள் 2020 ஏப்ரல் 1ம் தேதி முதல் ஐந்தாண்டுகளுக்கு அளிக்க வேண்டும். அது தற்போது நிலுவையில் உள்ளது.
வணிகம் மற்றும் தொழில்துறை அமைச்சகம்
எட்டு முக்கிய தொழில்களின், 2020 மார்ச் மாதத்திற்கான உற்பத்திக் குறியீடு
எட்டு முக்கிய தொழில்களின், 2020 மார்ச் மாதத்திற்கான உற்பத்திக் குறியீட்டு  விவரங்கள் வெளியிடப்பட்டுள்ளன. தொழில் உற்பத்திக் குறியீட்டில் இந்த எட்டு தொழில் துறைகளின் பங்கு 40.27 விழுக்காடாகும். மார்ச் 2020 மாதத்திற்கான இந்த எட்டு தொழில் துறைகளின் உற்பத்திக் குறியீடு 137.0 ஆகும். இது சென்ற ஆண்டு இதே மாதத்துடன் ஒப்பிடுகையில் 6.5 விழுக்காடு குறைந்துள்ளது.
(Visitor Counter : 113
சுகாதாரம் மற்றும் குடும்ப நலத்துறை அமைச்சகம்
இந்திய சுங்கத்துறையிடம் ஆக்ஸிஜன் செறிவூட்டிகள் எதுவும் தேக்கம் இல்லை
இந்திய சுங்கத்துறையிடம் ஆக்ஸிஜன் செறிவூட்டிகள் எதுவும் தேக்கத்தில் இல்லை என மத்திய அரசு தெரிவித்துள்ளது.
சுங்கத்துறை அதிகாரிகளின் அனுமதிக்காக, சுங்கத்துறை கிடங்குகளில் ஆக்ஸிஜன் செறிவூட்டிகள் தேங்கி கிடக்கின்றன என ஊடகங்கள் சிலவற்றில் செய்திகள் வெளியாகியுள்ளன.
இந்த செய்திகள் முற்றிலும் தவறானவை. அடிப்படை ஆதாரம் அற்றவை.
சுங்கத்துறையிடம் ஆக்ஸிஜன் செறிவூட்டிகள் எதுவும் தேக்கத்தில் இல்லை என மறைமுக வரிகள் மற்றும் சுங்க வாரியம் தெளிவுபடுத்தியுள்ளது.
கொரோனா தொடர்பான அனைத்து இறக்குமதி சரக்குகளையும் இந்திய சுங்கத்துறை உடனடியாக அனுமதியளித்து வெளியே அனுப்புகிறது எனவே எந்த ஆக்ஸிஜன் செறிவூட்டிகளும் தேக்கமடையவில்லை.
உலகளாவிய தொற்றுக்கு எதிரான போராட்டத்தில், மத்திய, மாநில அரசுகளுக்கு உதவும் வகையில் பல வெளிநாடுகளில் இருந்து மொத்தம், 3000 ஆக்ஸிஜன் செறிவூட்டிகள் பெறப்பட்டுள்ளன. இவற்றில் மொரீசியஸில் இருந்து 200, ரஷ்யாவிலிருந்து 20, இங்கிலாந்திலிருந்து 4 பார்சல்களில் , ருமேனியாவிலிருந்து 80, அயர்லாந்திலிருந்து 700, தாய்லாந்திலிருந்து 30, சீனாவிலிருந்து 1000, மற்றும் உஸ்பெகிஸ்தானிலிருந்து 151 செறிவூட்டிகள் அனுப்பப்பட்டுள்ளன.
மேலும், தைவான் 150 செறிவூட்டிகளை அனுப்பியுள்ளது. இந்த ஆக்ஸிஜன் செறிவூட்டிகள், செல்லவேண்டிய மருத்துவமனைகளுக்கு அனுப்பப்பட்டுள்ளன. இந்த நிவாரண பொருட்கள் சாலை வழியாகவும், வான் வழியாகவும் அனுப்பப்பட்டுள்ளன. சுங்கத்துறையின் கிடங்குகளில், எந்த ஆக்ஸிஜன் செறிவூட்டிகளும் தேங்கவில்லை என்பது தெளிவுபடுத்தப்படுகிறது.
ஆக்ஸிஜன் மற்றும் ஆக்ஸிஜன் தொடர்பான சாதனங்கள் உட்பட கொவிட் தொடர்பான இறக்குமதி பொருட்கள் தேவைப்படுவோருக்கு உடனடியாக கிடைப்பதில், இந்திய சுங்கத்துறை உணர்வுபூர்வமாக உள்ளது.
இந்த இறக்குமதி சரக்குகள் வந்ததும், சில மணி நேரங்களிலேயே அனுமதி வழங்குவதற்காக 24 மணி நேரமும் சுங்கத்துறை செயல்படுகிறது.
இறக்குமதி பொருட்களை வெளியே அனுப்புவதில் கொவிட் நிவாரண பொருட்களுக்கு அதிக முக்கியத்துவம் அளிக்கப்படுகிறது. கண்காணிப்பு மற்றும் அனுமதிக்கான தகவல்களை சிறப்பு அதிகாரிகள் இ-மெயில் மூலம் பெறுகின்றனர். கொவிட் தொடர்பான இறக்குமதி பொருட்களுக்கு உடனுக்குடன் அனுமதி அளிக்கப்படுகிறதா என்பதை அதிகாரிகளும் கண்காணிக்கின்றனர்.
சமீபத்தில், 3,000 ஆக்ஸிஜன் செறிவூட்டிகள் அடங்கிய பார்சல் ஒன்று சுங்கத்துறையின் அனுமதிக்காக காத்திருக்கிறது என்ற விவகாரம் தில்லி உயர் நீதிமன்றத்தில் விசாரிக்கப்பட்டது. இதற்கு அரசு சார்பில் விளக்கம் அளிக்கப்பட்டது. தற்போது எந்த பார்சலும், சுங்கத்துறை அதிகாரிகளிடம் நிலுவையில் இல்லை.
3,000 ஆக்ஸிஜன் செறிவூட்டிகள் சுங்கத்துறையிடம் நிலுவையில் உள்ளதாக வந்த செய்தி சமூக ஊடகங்களில் பரவியதற்கு, மத்திய நிதியமைச்சகமும், அறிக்கை மூலம் விளக்கம் அளித்தது. ‘‘நாங்கள் எங்கள் கள அமைப்பின் மூலம் மீண்டும் விசாரித்தோம். சுங்கத்துறையிடம் எந்த சரக்கும் நிலுவையில் இல்லை. ஆனாலும், ஒரு புகைப்படம் டிவிட்டரில் போடப்பட்டுள்ளதால், கொவிட் நிவாரண பொருட்கள் தேங்கி கிடப்பதாக யாருக்காவது தகவல் கிடைத்தால், அதை எங்களுக்கு தெரிவிக்கலாம். நாங்கள் உடனடியாக நடவடிக்கை எடுப்போம்’’ என நிதியமைச்சகம் தனது அறிக்கையில் தெரிவித்தது.
அறிவியல் மற்றும் தொழில்நுட்பத்துறை
பிரதமர் மோடியின் புதிய இந்தியாவின் சிற்பிகளாக தொழில்நுட்ப வல்லுநர்கள் மற்றும் விஞ்ஞானிகள் திகழ்கிறார்கள்: மத்திய அமைச்சர் டாக்டர் ஜிதேந்திர சிங்
பிரதமர் திரு நரேந்திர மோடியின் லட்சியமான புதிய இந்தியாவின் உண்மையான சிற்பிகளாக தொழில்நுட்ப வல்லுநர்கள் மற்றும் விஞ்ஞானிகள் திகழ்கிறார்கள் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
அறிவியல் மற்றும் தொழிலக ஆராய்ச்சி துறையின் கீழ் இயங்கும், உத்தரப் பிரதேசத்தில் இருக்கும் காசியாபாத்தில் உள்ள சென்ட்ரல் எலெக்ட்ரானிக்ஸ் லிமிடெட்டின் விஞ்ஞானிகள் மற்றும் பணியாளர்களிடம் உரையாற்றிய டாக்டர் ஜிதேந்திர சிங் இவ்வாறு கூறினார்.
அமைச்சரிடம் சிறு விளக்கக் காட்சி ஒன்றை காண்பித்த சென்ட்ரல் எலெக்ட்ரானிக்ஸ் லிமிடெட்டின் தலைவர் மற்றும் நிர்வாக இயக்குநர் திரு சேத்தன் பிரகாஷ் ஜெயின், சென்ட்ரல் எலெக்ட்ரானிக்ஸ் லிமிடெட்டால் உருவாக்கப்பட்ட புதுமையான ரயில் தண்டவாளங்கள் உடைப்பை கண்டறியும் அமைப்பு தில்லி மெட்ரோ ரயில் கார்ப்பரேஷனில் பரிசோதனை செய்யப்பட்டு வருவதாகவும் அதன் செயல்பாடு திருப்திகரமாக உள்ளதாகவும் தெரிவித்தார்.
அந்த அமைப்பின் மீது ஆர்வம் தெரிவித்த அமைச்சர், அது முழுவதும் செயல்பாட்டுக்கு வந்த பின்னர் இந்திய ரயில்வேயும் அதை பயன்படுத்திக் கொள்ளலாம் என்று கூறினார்.
ரூபாய் 1057 கோடி மதிப்புள்ள ஆர்டர்கள் சென்ட்ரல் எலெக்ட்ரானிக்ஸ் லிமிடெட்டிடம் இருப்பதாகவும் விமான நிலையங்களில் பயன்படுத்தப்படும் தானியங்கி வானிலை ஆய்வு அமைப்பு தயாரிப்பு இறுதிகட்டத்தில் இருப்பதாகவும் அமைச்சரிடம் திரு ஜெயின் தெரிவித்தார். அயோத்தியின் ராம ஜென்மபூமி கோவிலின் வாயில்களில் ஒன்றுக்காகவும் அதன் சுற்றியுள்ள பகுதிகளுக்காகவும் உருவாக்கப்படும் செயற்கை நுண்ணறிவு கொண்ட பாதுகாப்பு மற்றும் கண்காணிப்பு அமைப்பும் தயாரிப்பின் இறுதி கட்டத்தில் இருப்பதாக அமைச்சரிடம் தெரிவிக்கப்பட்டது.
மத்திய அறிவியல் மற்றும் தொழில்நுட்ப அமைச்சராக பொறுப்பேற்றுக் கொண்ட பின் முதல் முறையாக சென்ட்ரல் எலெக்ட்ரானிக்ஸ் லிமிடெட்டுக்கு வருகை புரிந்த டாக்டர் ஜிதேந்திர சிங், டிஜிட்டல் இந்தியாவின் ஒரு பகுதியாக அந்நிறுவனத்தின் மின்னணு அலுவலகம் முறையை திறந்து வைத்தார்.
சென்ட்ரல் எலெக்ட்ரானிக்ஸ் லிமிடெட்டின் பல்வேறு உற்பத்தி மற்றும் கண்காணிப்பு மையங்களை அமைச்சர் பார்வையிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736455
-----
(Visitor Counter : 235
ரசாயனம் மற்றும் உரங்கள் அமைச்சகம்
உரங்கள் உற்பத்தி, விற்பனை மற்றும் நுகர்வு போதுமான அளவில் உள்ளது
நாடெங்கிலும் உரங்கள் உற்பத்தியும், விநியோகமும் போதுமான அளவில் உள்ளது. 2019 – 2020-ல் யூரியா உற்பத்தி 244.55 எல்எம்டி அளவில் இருந்தது. இது 2018-19-ல் 240 எல்எம்டி மட்டுமே. யூரியா உற்பத்தியும், நுகர்வும் 336.97 எல்எம்டி-யை எட்டியுள்ளது. 2018-19-ல் இது 320.20 எல்எம்டி மட்டுமே.
கொவிட்-19 பெருந்தொற்று பரவிய காலத்திலும், நாடெங்கிலும் உரங்களின் உற்பத்தியும், விநியோகமும் போதுமான அளவில் இருந்ததாக மத்திய உரங்கள் மற்றும் ரசாயனத் துறை அமைச்சர் திரு.டி.வி.சதானந்த கவுடா தெரிவித்துள்ளார். நடப்பாண்டிலும் உரங்களுக்கு தட்டுப்பாடு ஏற்படவில்லை என்று குறிப்பிட்ட அவர், 2020 ஏப்ரல் முதல் ஜூன் வரையிலான காலத்தில் உரங்கள் உற்பத்தி மொத்தம் 101.15 எல்எம்டி-யை அடைந்திருப்பதாகவும், இது முந்தைய ஆண்டு இதே காலத்துடன் ஒப்பிடும் போது 2.79 விழுக்காடு அதிகமாகும் என்றும் கூறினார். ஏப்ரல்-ஜூன் 2020 காலத்தில் யூரியா உற்பத்தி 60.38 எல்எம்டி-யை எட்டியுள்ளது. இது முந்தைய ஆண்டைவிட 8.40 விழுக்காடு கூடுதலாகும்.
இந்திய போட்டிகள் ஆணையம்
இந்திய ரயில்வே டெண்டர்களில் முறைகேடு செய்த நிறுவனங்களுக்கு சிசிஐ அபராதம் விதித்துள்ளது
வணிகப் போட்டி சட்டம் 2002-ல் பல்வேறு பிரிவுகளை மீறியது கண்டுபிடிக்கப்பட்டதையடுத்து 11 நிறுவனங்கள் மீது இந்திய வணிகப் போட்டி ஆணையம் சிசிஐ இறுதி உத்தரவை பிறப்பித்துள்ளது. இது தொடர்பாக வடக்கு, மேற்கு ரயில்வேயின் சார்பில் வழக்குப் பதிவு செய்யப்பட்டுள்ளது.
இந்திய ரயில்வேக்கு உயர்திறன் பாலிமைடு புஷ்கள், சுய உயவு பாலியஸ்டர் ரெசின் புஷ்கள் ஆகியவற்றை சப்ளை செய்வதில் இந்த நிறுவனங்கள் கூட்டு சேர்ந்து விலைகளை நிர்ணயிப்பதில் முறைகேட்டில் ஈடுபட்டது சிசிஐ விசாரணையில் கண்டுபிடிக்கப்பட்டுள்ளது. நிறுவனங்களுக்கு இடையில் செயலிகளில் பகிர்ந்து கொள்ளப்பட்ட விவரங்கள் இவற்றுக்கு ஆதாரமாக கொள்ளப்பட்டது.
முறைகேட்டில் ஈடுபட்ட நிறுவனங்களின் வருமான அடிப்படையில் சராசரியாக 5 சதவீதத்தை அபராதமாக சிசிஐ விதித்துள்ளது. இது தொடர்பான வழக்கில் உத்தரவு பிறப்பிக்கப்பட்டுள்ளது. இந்த உத்தரவு சிசிஐ-யின் www.cci.gov.in. என்ற வலைதளத்தில் கிடைக்கும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813570
புவி அறிவியல் அமைச்சகம்
வேளாண் வானிலை முன்கணிப்பு சேவை
நாட்டில் விவசாய சமூகம் பயன் பெறும் வகையில் வேளாண் வானிலை ஆலோசனை சேவை மையத்தை இந்திய வானிலைத் துறை நடத்தி வருகிறது. இதன் மூலம் மாவட்டம் மற்றும் வட்டார அளவில் வானிலை முன்கணிப்பு செய்யப்படுகிறது. அதன் அடிப்படையில் மாநில வேளாண் பல்கலைக்கழகங்கள், இந்திய வேளாண் ஆராய்ச்சி கழகங்கள், இந்திய தொழில்நுட்பக் கழகம் உள்ளிட்டவற்றில் உள்ள 130 வேளாண் வானிலை பிரிவுகள் ஒவ்வொரு செவ்வாய் மற்றும் வெள்ளிக்கிழமைகளில் வானிலை முன்கணிப்புக் குறித்த தகவல்களை தயாரித்து வழங்குகிறது. இதன் மூலம் விவசாயிகள் தங்களது அன்றாட வேளாண் பணிகளை மேற்கொள்வது குறித்து முடிவு செய்துகொள்ள முடியும்.
விவசாயிகளுக்கான இந்த தகவல்களை அச்சு மற்றும் மின்னணு ஊடகம், தூர்தர்ஷன், வானொலி, இணையதளம், குறுஞ்செய்தி வாயிலாகவும் அளித்து வருகிறது. அத்துடன் மத்திய புவி அறிவியல் துறை அமைச்சகத்தின் மேக்தூத் செயலி வாயிலாகவும், விவசாயிகள் வானிலை குறித்த தகவல்களை தெரிந்து கொள்ள முடியும். மேலும், மத்திய வேளாண் மற்றும் விவசாயிகள் நல அமைச்சகத்தின் கிசான் சுவிதா செயலி மூலமாகவும் வானிலை குறித்த தகவல்களை அறிந்து கொள்ளமுடியும்.
தமிழ்நாடு, பீகார், சத்தீஷ்கர், குஜராத், ஹரியானா, மத்தியப்பிரதேசம், நாகாலாந்து, ராஜஸ்தான் மற்றும் உத்தராகண்ட் மாநில அரசுகளின் மொபைல் செயலி மற்றும் இணையதளங்களில் வானிலை முன்கணிப்பு மற்றும் வேளாண் வானிலை ஆலோசனைகள் இடம் பெறுகின்றன. இதன் மூலம் இம்மாநிலங்களைச் சேர்ந்த சுமார் 60 லட்சம் விவசாயிகள் பயனடைகின்றனர்.
இத்தகவலை மக்களவையில் மத்திய புவி அறிவியல் ஆணை இணை அமைச்சர் டாக்டர் ஜிதேந்திர சிங் எழுத்துப்பூர்வமாக பதில் அளித்த போது கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847741